stanford-oval/wikipedia huggingface dataset:
Tauno Kohonen
Valokuvaus ja videokuvaus

Opiskeluaikoina alkanut valokuvausharrastus muuttui ammattimaiseksi vuonna 1991 Rapid River -yrityksen perustamisen jälkeen. Kohonen on ollut mukana erilaisissa valokuvausalan luottamustehtävissä paikallisissa valokuvakerhoissa Jyväskylässä, Haapajärvellä, Nivalassa ja Kuusamossa. Hän toimi 1980-luvun ajan kuusamolaisen Kaamoskameran tehtävissä. Kohonen vaikutti Kuusamon luontovalokuvausharrastuksen kehittämiseen Kuusamo Naturan ja Kaamoskameran kautta. Hän on ollut perustamassa Ouluun Pohjoista valokuvakeskusta ja toiminut sen hallituksessa kahteen eri kertaan. Jäsenenä Valtion valokuvataiteen toimikunnassa Kohonen on ollut kaksi kautta vuosina 2007-2012.
Vuosina 2001-2003 on tehty Koillismaa ja itäraja tunnetuksi –projekti, joka on rahoitettu Interreg  III A Karjala –rahoituksella.
Kuusamo Lapland – valokuvausprojekti vuonna 2006, jolloin kuvattiin neljän kunnan matkailuyrityksistä ja niiden palveluita.
Rokuan ja Oulujärven alueen kuvaaminen, stillkuvat ja videot, vuoden 2010 aikana
Rokua, helath&spa kylpylän sisustussuurkuvien ottaminen 2011
Meri-Lappi kuvateoksen kuvaaminen vuonna 2011
Perämeren luonnon ja veneilykohteiden kuvaaminen 2014
Kitkjaoki –dokumenttielokuvan kuvaus vuosina 2011-2015
Videot

Tauno Kohonen on ollut tekemässä Rapid Riverin videoita ja kuvaesityksiä Pohjois-Suomessa. Kohonen on toiminut valokuvaus- ja videokuvaus opetustehtävissä muiden töiden ohella kymmenen vuotta. Hän on ollut alan koulutuksessa, ja hän arvostaa Pentti Sammallahden opetusta. Kansainvälistä koulutusta hän on saanut Media&Message päivillä joitakin kertoja vierailleen Todd A Gibsteinin kautta. Gibstein on tehnyt National Geographyn kuvaajien kuvista kuvaesityksiä, mitä oppia hän jakoi myös Suomessa.
Kuusamon kaupungin kansainvälisesti palkittu multivisio  ”--- ellet löydä itseäsi Kuusamosta.” vuonna 2000 ja Still Images of Nature – dvd –kansainvälisesti palkittu kuvaesitys vuonna 2003 tuotanto Smile Audiovisual Oy, kuvaus Tauno Kohonen,
Unelma Lomasta – dvd –kuvaesitys Kuopio-Heinävesi-Savonlinnan vesistöreitin kesämatkailun kansainväliseen esittelyyn vuonna 2004
Nordqvist, Chado - Teen tie, vuonna teen filosofian ja historian esittely vuonna 2005
Oy ProWellness Ltd:n Englannin tuotemarkkinointiin tehty dvd –kuvaesitys SelCare System vuonna 2006
vanhaan filmimateriaaliin perustuva kuvaesitys Jumiskon voimalaitoksen rakentamisesta vuonna 2007 sekä rakentamiseen liittyvä tutkimusaineiston dvd- esittely vuonna 2008
Oulun Yliopiston esittelyvideo Tiedon tie, spiikki kolmella kielellä vuonna 2008
Metsähallitukselle Kellokkaan luontokeskuksen pääkuvaesitys Tunturit – Ylläksen sininen maisema – tekstitys viidellä kielellä vuonna 2008
Kuusamon kauneimmat maisemat, dvd- kuvaesitys, suomi ja englanti vuonna 2009
Oulu Pohjoisessa, video, suomi ja englanti vuonna 2010
Tuulivoiman, bioenergian ja vesivoiman käyttöä ja kotimaisen energiankäytön kehittämistä esittelevät videot, vuosina 2010 ja 2011
Pohjoinen luonto – stillkuva ja videoesitys, suomi, englanti, saksa, ranska ja espanja vuonna 2011
WIFIUS –video Oulun yliopiston (CWC) langattoman viestinnän tutkimuksesta vuonna 2010
Elokuvat > Kitkajoki – rakas joki

Tauno Kohonen on käsikirjoittanut, kuvannut ja ohjannut Kitkajoki – rakas joki -elokuvan, joka on valmistunut vuonna 2016. Elokuva kertoo ihmisen ja luonnon välisestä suhteesta Kuusamon ja Posion pohjoisen luonnon puhtaudesta, rauhasta, hiljaisuudesta ja väreistä vuodenaikojen vaihdellessa. Valokuvaaja Tauno Kohonen ottaa dokumentin kautta kantaa puhtaan veden merkitykseen. Uhkana sille on erämaisen Kitkajoen varrelle suunniteltu kultakaivos, jota paikalliset asukkaat kutsuvat uraanikaivokseksi. Kitkajoki kuuluu Kuusamossa sijaitsevaan Oulangan kansallispuistoon.
Elokuvassa edesmenneen kuusamolaisen kirjailija Reino Rinteen voimakkaat aforismit ja ajatukset kertovat koskettavasti luonnon ja ihmisen suhteesta. Kaunis luonto, Kitkajoen harvinaiset valonhetket ja vuodenaikojen vaihtelut valokuvaaja Tauno Kohosen kuvissa korostavat elokuvassa puhtaan luonnon merkitystä meille kaikille. Kitkajoki – rakas joki on YLE/TV1 Yhteistuotannot ja tuotantoyhtiö Rapid Riverin yhteistuotanto, jota Suomen elokuvasäätiö, Raija ja Ossi Tuuliaisen säätiö, Naturpolis Oy ja BusinessOulu ovat tukeneet.
Elokuvan traileri (7 min) elokuvan alusta vie elokuvan tunnelmiin. Reino Rinteen aforismit lukee tunnettu luontoelokuvien ääni Veikko Honkanen. Trailerin musiikki antaa suuntaa elokuvan tunnelmista.
Elokuvan ensi-ilta oli 18.8.2017 Savonlinnan Kansainvälisillä Luontoelokuvafestivaaleilla. Elokuva kuuluu Suomi 100 -juhlavuoden ohjelmaan. Elokuvaa täydentää Puhdas vesi KITKAJOKI Kitkajärvi -tietokuvateos ja Valoa erämaassa -näyttely.
Yle1:ssä vuoden 2018 tammikuussa ja vuoden 2019 tammikuussa esitettyinä toistoina elokuvan kokonaiskatsojamäärä nousi 1 575 000 katsojaan. Areenassa oli 55 000 katselua.
Esitteet ja lehdet

Kuusamon kunnan kesämatkailuesite Vihreä Seikkailu useana vuonna, kuusamolaiset tuotteet esite, Kuusamotalon esite
Erämaa keskellä Suomea -matkailuesitteet
Kempeleen kuntamarkkinointi, yritysesitteet yhdessä kansainvälisten kempeleläisten yritysten kanssa
Image-keittiöt myyntiesite ja Outokumpu Oy:n esite
Useita erilaisia yritysesitteitä, kuntaesitteitä ja kampanjoita
Heinäveden kunnan matkailuesitteet vuonna 2006-2008 kuudella eri kielellä
Koillismaa tunnetuksi – 92-sivuinen aikakauslehti ja verkkojulkaisu, englanti, suomi ja venäjä, 2009
https://issuu.com/rapidriver/docs/oulu_region_travel_guide/1 Oulun ja maakunnan MATKAILUlehti, 86-sivuinen Pohjois-Pohjanmaan maakunnan matkailun esittely, 2009
Internet

Rapid Riverin internetkuva-arkistosivut (10.000 mallikuvaa, useita nettikirjoja, valokuvanäyttelyjä, jne.)
https://issuu.com/rapidriver/docs/kuusamolapland_210109 Kuusamo Lapland - kansainvälinen aikakauslehti, internetverkkojulkaisu, jossa kuva-arkisto (kielet englanti, suomi ja venäjä)
useita erilaisia internet käyttöliittymiä viimeksi 2011 www.kuvakirjasto.fi – palvelu kuvien ja videoiden esittämiseksi internetissä
useita kuva- ja videogallerioita, esimerkkinä Meri-Lappi ja Oulu
WordPress –julkaisujärjestelmän käyttö esimerkkinä Kuvakirjasto.fi –palvelu www.kuvakirjasto.fi kuvien, videoiden ja dokumenttien esittämiseen
Videokuva-arkisto www.kuvakirjasto.fi/matkahiljaisuuteen
Palkinnot > Valokuvaus

Maailman kauneimmat luontokuvat - kilpailu, Savitaipale 1990, diasarja 3. palkinto
Vuoden metsäkuva - valokuvakilpailu, Helsinki 1991, 1. palkinto
Vuoden luontokuvakilpailu 1991, 2. palkinto
Vuoden ympäristökuva 1991, Luonnonkuva-arkiston ja Valokuvalehden palkinto
Palkintoja ja kunniamainintoja eri luontokuvakilpailuissa
Vuoden kuvaaja 2001. Valinnan teki Suomen audiovisuaalisen alan tuottajien (SATU) yritysviestinnän jaosto.
Palkinnot > Kuvaesitykset

Tauno Kohosen kuvia on käytetty kansainvälisesti palkituissa kuvaesityksissä. Tekijänä on ollut Smile Audiovisual Oy, eräs maailman palkituimmista  perinteisen av-alan yrityksistä.
Valoa erämaassa -multivisio 1995, 3. palkinto sarjassaan Media ja Message - päivillä, valmistaja Smile Audiovisual Oy
The Forest - landscape of The Finnish soul -multivisio 1995, 2. palkinto sarjassaan Media ja Message - päivillä, valmistaja Smile Audiovisual Oy, kunniamaininta valokuvista AMI - International Festival 1996
Kuusamo - Kuusamon kaupungin multivisio 2000, valmistaja Smile Audiovisual Oy, Kultamitali US International Films and Video -festivaalissa USA:ssa ja Media and Message päivillä Suomessa sekä hopeaa Worldmedia -festivaalissa Saksassa.
Still Images of Nature – multivisio 2003, Kultamitali ja Grand Award-palkinto World Media Festival-päivillä Saksassa 2003, valmistaja Smile Audiovisual Oy.
Palkinnot > Elokuvat

Kitkajoki - rakas joki dokumenttielokuva kansainvälisellä nimellä Light in the Wilderness: Kultamitali (Arkistoitu – Internet Archive) WorldMediaFestival | TOURISM-kilpailun luontosarjassa 2017 Hampurissa ja Magic Eye erikoispalkinto parhaasta kameratyöstä (Arkistoitu – Internet Archive), WorldMediaFestival 2017 Hampurissa.
Light in the Wilderness" -elokuva sai kesällä 2018 kunniamaininnan "Creative Excellence" (Luovaa erinomaisuutta) Ranskassa Deauville Green Award -festivaaleilla.
Näyttelyt > Valoa Erämaassa - valokuvanäyttely

Valokuvanäyttely, Valoa erämaassa, on kiertänyt kymmenenä kopiona ympäri maailmaa vuodesta 2000. Näyttelyn kierrätys on Suomen suurlähetystöjen organisoima:
Vuosina 2000 – 2004 ulkoasiainministeriön lehdistö – ja kulttuuriosasto on kierrättänyt Tauno Kohosen aikaisempaa Valoa erämaassa -valokuvanäyttelyä kymmenenä kopiona useissa eri maissa. Näyttely on ollut ministeriön laajin Suomen luontoa esittelevä valokuvanäyttely kautta aikain. Näyttelyt ovat keränneet maailmalla miljoonia katselijoita kaikissa maanosissa. Ne on sijoitettu arvokkaisiin julkisiin tiloihin, pankkien näyttytiloihin, kirjastoihin, gallerioihin ja kulttuurikeskuksiin. Näyttelyt ovat olleet esillä myös messuilla ja Suomea/Skandinaviaa esittelevissä tapahtumissa. Valoa erämaassa – valokuvanäyttely on ollut pysyvästi esillä New Yorkissa YK:n päärakennuksessa, Suomen YK:n edustuston tiloissa.
Suomessa kiertäessään näyttelyllä on ollut lähes 100.000 katsojaa. Se on ollut esillä:
Kuusamossa 1993 ja 1996, Oulangan luontokeskus, 1999-2003 Safaritalo, Ruka
Ivalossa 1994, Saariselkä
Rovaniemellä 1995, Arktikum - arktinen keskus
Rantasalmella 1996, Järviluonnonkeskuksessa
Helsingissä 1998, Luonnonkuva-arkisto
Kesälahdella 2017, Sovintolan kulttuurikeskus Suomi 100-juhlavuoden merkeissä
Näyttelyt > Puhdas luonto, puhdas vesi - näyttely

Näyttely on valmisteilla ja se sisältää valokuvia ja multimediateoksia.
Aiheesta muualla

kitkajoki.fi
rapidriver.fi
facebook.fi/kitkajoki
facebook.fi/mediatoimistorapidriver
instagram.com/kitkajoki/
rapidriver.fi/taunokohonen_uusi/ (Arkistoitu – Internet Archive)
Rapid River kuva-arkisto (Arkistoitu – Internet Archive)
Kitkajoki tietoteos Kirja Kitkajoki
Camilla George

| Camilla George |
| --- | --- |

Henkilötiedot
Syntynyt: 1988 Eket, Nigeria
Muusikko
Tyylilajit:  jazz
Soittimet:  saksofoni
Levy-yhtiöt:  Ever Records, Ubuntu Music
Aiheesta muualla
Kotisivut
  [ Muokkaa Wikidatassa ] [ ohje ]  
Camilla George (s. 1988 Eket, Nigeria) on brittiläinen jazz-muusikko, joka yhdistelee afrikkalaista ja länsimaista musiikkia.
Nigeriassa syntynyt George muutti perheensä kanssa Englantiin puolitoistavuotiaana. Hän aloitti saksofonin soittamisen 11-vuotiaana voitettuaan soittotunteja kilpailussa. Hänen varhaisia vaikutteita olivat muun muassa Fela Kuti, Charlie Parker ja Jackie McLean. Aluksi antiikin ja keskiajan historiaa opiskellut George vaihtoi musiikin opiskeluun ja valmistui 2012 musiikin maisteriksi Lontoon Trinity-konservatoriosta. Trinityssä hän opiskeli Jean Toussaintin, Julian Siegalin ja Martin Speaken ohjauksessa.
Camilla George ammentaa musiikkiinsa aineksia Afrikan historiasta ja kulttuurista sekä nigerialaisesta identiteetistä. Musiikki yhdistää afrofuturismia, jazzia ja hiphopia.
Diskografia > Albumit

Isang (2017)
The People Could Fly (2018)
Ibio​-​Ibio (2022)
Bostonin kuristaja

Albert Henry DeSalvo
Bostonin kuristaja on nimi, joka annettiin 1960-luvulla Bostonissa toimineelle sarjamurhaajalle.
Kolmetoista naista murhattiin 14. kesäkuuta 1962 – 4. tammikuuta 1964 Bostonin alueella. Iältään uhrit sijoittuivat 19 ja 85 ikävuoden välille. Jokainen uhri murhattiin omassa asunnossaan; heidät oli raiskattu ja sitten kuristettu vaatekappaleilla kuoliaaksi. Koska murtojälkiä ei löytynyt, uhrit ilmeisesti tunsivat hyökkääjän tai ainakin päästivät hänet sisään vapaaehtoisesti. Monia uhreista oli pahoinpidelty hirvittävin tavoin ja asunnot myllätty täysin sekaisin tavalla, jonka katsottiin viittaavan psykopaattiin.
Uhrit

Anna E. Slesers, 55, löydettiin 14. kesäkuuta, 1962
Mary Mullen, 85, löydettiin 28. kesäkuuta, 1962.
Nina Nichols, 68, löydettiin 30. kesäkuuta, 1962.
Helen Blake, 65, löydettiin 30. kesäkuuta, 1962.
Ida Irga, 75, löydettiin 21. elokuuta, 1962.
Jane Sullivan, 67, löydettiin 30. elokuuta, 1962.
Sophie Clark, 21, löydettiin 5. joulukuuta, 1962.
Patricia Bissette, 23, löydettiin 31. joulukuuta, 1962.
Mary Brown, 69, löydettiin 9. maaliskuuta, 1963.
Beverly Samans, 23, löydettiin 8. toukokuuta, 1963.
Evelyn Corbin, 58, löydettiin 6. syyskuuta, 1963.
Joann Graff, 23, löydettiin 23. marraskuuta, 1963.
Mary Sullivan, 19, löydettiin 4. tammikuuta, 1964.
Epäillyt > Albert DeSalvo

27. lokakuuta 1964 etsiväksi tekeytynyt tuntematon mies pääsi sisään erään nuoren naisen asuntoon. Hän sitoi uhrinsa sänkyyn ja raiskasi tämän, mutta keskeytti yhtäkkiä toimensa ja lähti paikalta anteeksi pyydellen. Poliisi otti naisen kuvauksen perusteella kiinni Albert Henry DeSalvon (3. syyskuuta 1930 – 26. marraskuuta 1973). Kun tämän valokuva julkistettiin, lukuisat naiset tunnistivat hänet samaksi mieheksi, joka oli käynyt heidän kimppuunsa. DeSalvo tuomittiin vuonna 1967 elinkautiseen vankeuteen useista seksuaali- ja omaisuusrikoksista. Vankilassa hän tunnusti olleensa myös Bostonin kuristaja. DeSalvon syyllisyyteen ei kuitenkaan uskottu. Hänet murhattiin selliinsä kuusi vuotta myöhemmin. DeSalvon surmaajaa tai surmaajia ei koskaan saatu selville.
Myöhemmin tehtyjen tutkimusten perusteella on selvinnyt, että alkuperäisissä tutkimuksissa oli tehty huomattavia virheitä sekä kuulusteluissa kirjauksia merkitty väärin. Hänen tunnustuksissaan oli selkeitä ristiriitoja tosiasioiden kanssa. Esimerkiksi eräisiin uhreihin ei ollut kohdistunut sellaista väkivaltaa, kuin DeSalvo oli väittänyt. DeSalvo uskottiin lukeneen monia tunnustuksessaan kertomiaan seikkoja sanomalehdistä, joissa teoista raportoitiin erittäin yksityiskohtaisesti uhrien vaatetusta myöten. Lisäksi monet silminnäkijät kertoivat, ettei DeSalvo muistuttanut ulkonäöltään lainkaan Bostonin kuristajaa. DeSalvoa tutkineen psykiatrin mukaan tämä ei sopinut Bostonin kuristajan psykologiseen profiiliin. Bostonin kuristajan uskotaan olleen psykopaatti ja kärsineen vahvasta misogyniasta.
Vuonna 2001 tehdyt DNA-testit eivät osoittaneet DeSalvoa syylliseksi Mary Sullivanin kuolemaan. Tuolloin saadut DNA-näytteet eivät kuitenkaan olleet niiden kunnon vuoksi käyttökelpoisia. DeSalvo antoi myös itse ymmärtää, että hän oli ottanut murhista syyt niskoilleen kuuluisuuden ja rikastumisen toivossa. Kesällä 2013 DeSalvon DNA:ta päästiin vertaamaan uhreista löytyneeseen vieraaseen DNA:han, kun rikostutkijat saivat luvan DeSalvon haudan avaamiseen. Testien perusteella paljastui, että DeSalvo oli kyseisten murhien tekijä 99,99% todennäköisyydellä.
Epäillyt > George Nassar

Albert DeSalvo tutustui vankilassa elinkautista vankeusrangaistusta istuneeseen George Nassariin, jolla oli tuomiot kahdesta murhasta. Sittemmin on pidetty mahdollisena, että DeSalvo saattoi saada tietoja kuristusmurhista Nassarilta. Nassaria on luonnehdittu vaaralliseksi ja manipuloivaksi psykopaatiksi, jonka älykkyysosamäärä on neron tasolla. Nassar sopi Bostonin kuristajan profiiliin ja muistutti kuvattua epäiltyä myös ulkonäöltään. Myös eräs mahdollisesti Bostonin kuristajan kanssa keskustellut nainen kertoi Nassarin ja kohtaamansa miehen ulkonäöllisestä samankaltaisuudesta. Kyseinen tuntematon mies oli yrittänyt päästä naisen asuntoon väittämällä itseään maalariksi, jonka oli määrä kartoittaa asuntoon tekeillä olevaa maalausurakkaa. Nainen ei päästänyt miestä sisään ja myöhemmin hänelle selvisi, ettei mitään maalausurakkaa ollut todellisuudessa edes suunnitteilla.
Muuta

Vuonna 1968 tapauksesta tehtiin elokuva Bostonin kuristaja, jossa DeSalvoa esitti Tony Curtis. Muissa osissa nähtiin Henry Fonda ja George Kennedy.
Chill-Out or Die

| Chill Out or Die Würzel |
| --- | --- | --- |

Studioalbumin tiedot
 Julkaistu: 1998
 Tyylilaji: ambient
 Levy-yhtiö: Humbug
Würzelin muut julkaisut
| Bess 1987 | Chill Out or Die 1998 |   |
Chill Out or Die on englantilaisen kitaristin Mick "Würzel" Burstonin kokeellinen sooloalbumi vuodelta 1998.
Levyn tyylilaji voidaan määritellä ambient musiikiksi, kuten levyn alaotsikkokin "the ambient album" kertoo. Würzel kertoi vuonna 1997, että vuosien mittaan Tangerine Dreamin kaltaiset yhtyeet olivat vaikuttaneet häneen vahvasti.
Kappaleet

Kaikki kappaleet kirjoittanut Michael Burston.
Electric Wave
Anubis
Barewires
Supertrev
Space Debris
Karma for Katy
Bliss in the Sack and Hat
Surfing the Waveband
Final Moment
Chiliochória

| Chiliochória Χιλιοχώρια |
| --- | --- |
 Kunnallisyksikön sijainti
 Chiliochória
 Koordinaatit: 36°57′N, 21°47′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Messenia
Kunta:  Pýlos-Néstoras
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  440506
Väkiluku (2011):  2 468
Aikavyöhyke:  UTC+2
 – Kesäaika:  UTC+3
Rekisterikilpi:  KM
Infobox OKVirheellinen NIMI-arvo: 
Chiliochória (kreik. Χιλιοχώρια; virallisesti Δημοτική Ενότητα Χιλιοχωρίων, Dimotikí Enótita Chiliochoríon) on yksi Pýlos-Néstoraksen kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 2 468 (vuonna 2011).
Chiliochórian kunnallisyksikkö käsittää alueen Pýlos-Néstoraksen kunnan keskiosissa. Sen suurin asutus on Chandrinóksen kylä, joka toimi myös lakkautetun kunnan kuntakeskuksena. Chiliochória oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Korónin, Methónin, Néstoraksen, Papafléssaksen ja Pýloksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Chiliochórian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Chandrinós | Chandrinós | 636 |
| Chandrinós | Platanóvrysi | 61 |
| Koukkounára | Koukkounára | 129 |
| Koukkounára | Stenosiá | 446 |
| Kremmýdia | Kremmýdia | 516 |
| Mesopótamos | Mesopótamos | 307 |
| Soulinári | Soulinári | 373 |
Yhteensä: 2 468
Brunkebergin tunneli

Tunneli sisältä
Brunkebergin tunneli (ruots. Brunkebergstunneln) on jalankulkijoille tarkoitettu 231 metriä pitkä tunneli, joka kulkee Brunkebergin harjun läpi Tukholman keskustassa Norrmalmilla. Tunneli louhittiin insinööri Knut Lindmarkin johdolla vuosina 1884–1886. Tunneli on avoinna päivittäin klo 6–22.
Aiheesta muualla

Kuvia tai muita tiedostoja aiheesta Brunkebergin tunneli Wikimedia Commonsissa
Buddy MacMaster

Hugh Alan ”Buddy” MacMaster CM, ONS (18. lokakuuta 1924 Timmins, Ontario – 20. elokuuta 2014 Cape Breton, Nova Scotia) oli kanadalainen viulisti. Hän saavutti kansainvälistä huomiota kansanmusiikin esittäjänä, ja vuodesta 2000 hän oli Order of Canadan jäsen.
MacMaster oli kotoisin Cape Bretonin saarelta Nova Scotian provinssista. Hänelle myönnettiin vuonna 1995 St. Francis Xavier Universityn ja vuonna 2006 Cape Breton Universityn kunniatohtorin arvo.
MacMaster meni naimisiin Marie Beatonin kanssa vuonna 1968. Hän oli kansanviulisti Natalie MacMasterin setä.
Brunkebergstorg

Brunkebergstorg vuonna 2020.
Brunkebergstorg vuonna 1967.
Brunkebergstorg on yksi Ruotsin pääkaupungin Tukholman aukioista. Se sijaitsee kaupungin keskustan tuntumassa, Norrmalmin kaupunginosassa. Aukio on nimetty Brunkebergin harjun mukaan, joka aikoinaan dominoi Norrmalmin aluetta.
1960- ja 1970-luvulla aukiolta purettiin useita historiallisia rakennuksia. Ainoa selvinnyt vanha rakennus oli Malmtorgsgatan 5, joka on rakennettu vuosina 1897–1899 ja jonka on suunnitellut arkkitehti Erik Josephson alkujaan Nordstjernan-henkivakuutusyhtiön tiloiksi. 1970-luvun tuotoksista huomattavimpia on vuonna 1976 valmistunut Peter Celsingin suunnittelema Sveriges Riksbankin talo, joka on osa samaa kompleksia Sergels torgin puolella sijaitsevan Kulttuuritalon kanssa, sekä 1969–1971 rakennettu Hotel Sergel Plaza, jonka suunnittelusta ovat vastanneet arkkitehdit Malmqvist & Skoogh.
Aiheesta muualla

Kuvia tai muita tiedostoja aiheesta Brunkebergstorg Wikimedia Commonsissa
Brooklyn Borough Hall

| Brooklyn Borough Hall |
| --- | --- |

Osoite:  209 Joralemon Street
Sijainti:  Brooklyn, New York, Yhdysvallat
Koordinaatit:  40°41′34″N, 73°59′24″W
Valmistumisvuosi:  1848
Suunnittelija:  Calvin Pollard Gamaliel King
Tyylisuunta:  uuskreikkalaisuus
Julkisivumateriaali:  marmori
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Brooklyn Borough Hall on rakennus New Yorkin borough Brooklynissä. Rakennus toimi Brooklynin kaupungintalona vuodesta 1848 vuoteen 1896, jolloin Brooklyn liitettiin New Yorkin kaupunkiin.
Historia

Brooklynistä tuli hallinnollisesti oma kaupunkinsa vuonna 1834 ja kaupungintalon suunnittelu alkoi vuonna 1835. Rakennuksen suunnitelmasta käydyn kisan voitti arkkitehti Calvin Pollard uuskreikkalaisella rakennuksellaan. Rakennustöitä hidasti kaupungin tukala taloudellinen tila vuoden 1837 paniikin johdosta. Rakennustyöt aloitettiin vuonna 1836, mutta ne jouduttiin keskyttämään rakennuksen perustusten valmistumisen jälkeen.
Rakennustyöt jatkuivat vasta 1840-luvun alussa. Arkkitehti Gamaliel King oli palkattu laatimaan rakennuksen uusi suunnitelma New Yorkin osavaltion rahoitettua hanketta vuonna 1845. Kingin suunnitelma oli yksinkertaistettu versio Pollardin aikaisemmasta rakennuksesta. Siihen kuului kuitenkin sittemmin tunnetuksi tulleet portiikki ja puinen kupoli. Rakennus tehtiin marmorista. Rakennus avattiin vuonna 1848.
Kupoli ja osa rakennuksen sisätiloista tuhoutuivat tulipalossa vuonna 1895. Kupolin tilalle tehtiin uusi Vincent Griffithin suunnittelema valurautainen kupoli vuonna 1898. Samana vuonna Brooklynin kaupunki liitettiin New Yorkin kaupunkiin. Entisestä kaupungintalosta tuli uuden New Yorkin Brooklynin borough’n talo. Entinen kaupunginvaltuuston sali muutettiin oikeussaliksi, jonka uusbarokkiset tilat laati arkkitehti Axel Hedman vuonna 1902. Conklin Rossant teki sittemmin restaurointityöt, jotka valmistuivat vuonna 1989.
Aiheesta muualla

Kuvia tai muita tiedostoja aiheesta Brooklyn Borough Hall Wikimedia Commonsissa
Rakennus valokuvassa.